CELEX: 62012CN0177
Language: da
Date: 2012-04-17 00:00:00
Title: Sag C-177/12: Anmodning om præjudiciel afgørelse indgivet af Cour de cassation du Grand-Duché de Luxembourg den 17. april 2012 — Caisse nationale des prestations familiales mod Salim Lachheb og Nadia Lachheb

7.7.2012   
            
            
               DA
            
            
               Den Europæiske Unions Tidende
            
            
               C 200/6
            
         Anmodning om præjudiciel afgørelse indgivet af Cour de cassation du Grand-Duché de Luxembourg den 17. april 2012 — Caisse nationale des prestations familiales mod Salim Lachheb og Nadia Lachheb
   (Sag C-177/12)
   2012/C 200/10
   Processprog: fransk
   
      Den forelæggende ret
   
   Cour de cassation du Grand-Duché de Luxembourg
   
      Parter i hovedsagen
   
   
      Sagsøger: Caisse nationale des prestations familiales
   
      Sagsøgte: Salim Lachheb og Nadia Lachheb
   
      Præjudicielle spørgsmål
   
   
               1)
            
            
               Udgør en ydelse som den, der er omhandlet i lov af 21. december 2007 om indførelse af et børnetilskud, en familieydelse som omhandlet i artikel 1, litra u), punkt i, og artikel 4, stk. 1, litra h), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (1), i den ændrede og ajourførte udgave i form af Rådets forordning (EF) nr. 118/97 af 2. december 1996 (2)?
            
         
               2)
            
            
               Såfremt det første spørgsmål besvares benægtende, er artikel 18 og 45 i traktaten om Den Europæiske Unions funktionsmåde (tidligere artikel 12 og 39 i traktaten om oprettelse af Det Europæiske Fællesskab), artikel 7 i Rådets forordning nr. 1612/68/EØF af 15. oktober 1968 om arbejdskraftens frie bevægelighed inden for Fællesskabet (3) og artikel 3 i forordning (EØF) nr. 1408/71 i strid med en national lovgivning som den, der er tale om i hovedsagen, hvorefter tildeling af en ydelse som den, der er omhandlet i lov af 21. december 2007 om børnetilskud til arbejdstagere, der udøver deres erhvervsaktivitet på den pågældende medlemsstats område og sammen med deres familiemedlemmer er bosiddende på en anden medlemsstats område, ophæves op til det beløb for familieydelser til medlemmerne af deres familie, der er fastsat i bopælsmedlemsstatens lovgivning, idet den nationale lovgivning kræver, at reglerne om forbud mod dobbeltydelser fastsat i artikel 76 i forordning (EØF) nr. 1408/71 og artikel 10 i Rådets forordning (EØF) nr. 574/72 af 21. marts 1972 om regler til gennemførelse af forordning (EØF) nr. 1408/71 (4) i den ændrede og ajourførte udgave i form af forordning nr. 118/97 finder anvendelse på den pågældende ydelse?
            
         
      (1)  EFT 1971 II, s. 366.
   
      (2)  Rådets forordning (EF) nr. 118/97 af 2.12.1996 om ændring og ajourføring af forordning (EØF) nr. 1408/71 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, og af forordning (EØF) nr. 574/72 om regler til gennemførelse af forordning (EØF) nr. 1408/71 (EFT L 28, s. 1).
   
      (3)  EFT 1968 II, s. 467.
   
      (4)  Rådets forordning (EØF) nr. 574/72 af 21.3.1972 om regler til gennemførelse af forordning (EØF) nr. 1408/71 om anvendelse af de sociale sikringsordninger på arbejdstagere og deres familiemedlemmer, som flytter inden for Fællesskabet (EFT 1972 I, s. 149).